title: За мръсния въздух и смъртността в България

maintext:
Фотограф: Aly Song
абсолютна стойност, която не отчита демографската картина в страната - непрекъснатото застаряване на нацията.
Според Юлиан Попов (ръководител на борда на Европейският институт за ефективност на сградите (BPIE) и занимаващ с енергийни въпроси, бел.ред.) здравното въздействие на изгарянето на твърди горива, въглища и биомаса, са много сериозни, но често ги пренебрегваме, защото това са традиционни горива и ние сме свикнали с тях.
"Данните за смъртността от замърсен от горива въздух обаче трябва да се анализират много внимателно, за да знаем колко сериозен е проблемът и как той може да се реши. В повечето случаи става дума за локално замърсяване и решенията са предимно специфично локални," коментира той.
Според данните в новия доклад на СЗО, 94% от смъртните случаи се дължат на незаразни заболявания - сърдечносъдови заболявания, удар, белодробно заболяване и рак на белия дроб. Замърсяването на въздуха увеличава рисковете от остри респираторни инфекции. В таблиците по държави в изследването, организацията дава и количествени измерения на брой смъртни случаи в следствие на тези конкретни болести в отделните страни.
Като мерки за решаването на тежкия проблем с въздуха, Юлиан Попов препоръчва на първо място сериозно увеличаване на мониторинговия им изследователски капацитет в страната. Второ, осигуряване на максимална прозрачност и гражданско участие. "Хората трябва да са наясно какво точно означава замърсения въздух и да не разглеждат общините и държавата като враг, който нехае или крие информация."
За намаляване на замърсяването на въздуха, Юлиан Попов предлага три мерки:
1. Категорична забрана на употреба на въглища за домашно отопление и употреба в инсталации без филтри, каквито се изискват от електроцентралите
2. Подкрепа на подмяна на днешните домшните отоплителни системи с високоефективни отоплителни системи.
3. Висок данък за дизеловото гориво.
"Това са реалистични мерки, които биха могли да се приложат бързо и биха били разбрани и приети от хората, ако са споделени с тях човешки," смята Попов.
по околна среда.
Преди два дни "Дневник" публикува данни от нов доклад на Световната здравна организация, която за първи път дава информация за смъртността заради замърсяването на въздуха по държави.България се оказа на второ място по брой смъртни случаи на глава от населението, според първата таблица в анексите на доклада на СЗО и според класация направена от британския вестник "Гардиън", използвал данните от тази таблица. В нея страната е със 118 смъртни случая на 100 хил. души население веднага след Украйна.Класацията предизвика реакции от експерти, че подобно класиране не отразява точно реалното състояние и въпреки, че има сериозни проблеми с мръсния въздух, България не е сред държавите с най-висока смъртност, предизвикана от замърсяването.За да изясни темата "Дневник" изпрати въпроси до централата на Световната здравна организация (СЗО) и потърси коментари от експерти.По-релевантно и точно сравнение на държавите може да се направи, когато се използватТова става ясно от писмен отговор до "Дневник" на СЗО. "Без помощта на този индикатор, не е ясно дали различията в смъртността се дължат на възрастта или са резултат от други фактори," обясняват от СЗО.Така, ако се вземе предвид и демографската картина, стойността за смъртността за България пада от 118 случая на 55 (на 100 хил. души), което "сваля" България на 25-то място в класация по този фактор. Причината е, че средната възраст в България е висока, а населението – силно застаряващо. В челните места по смъртност в тази класация вече са страните от Централна Азия – Туркменистан, Узбекистан, Таджикистан, Афганистан, Монголия.Докато изчислението 118 на 100 000 души (използвано в първата класация) показва самоВ своите проучвания Световната здравна организация не прави класиране на държавите, които изследва. Затова обикновено организацията публикува данни си по азбучен ред, обясняват още от централата. Данните за тези индикатори са към 2012 година."Стандартизираният индикатор, който не взема предвид възрастта, е напълно неадекватен, защото е много повече функция на общата смъртност в конкретната страна, а не толкова на влиянието на замърсяването. Въпросните страни са на върха на класацията на Световната банка по смъртност , която България даже оглавява за 2014 г. (Украйна е трета)", коментира Боян Рашев от "Денкщаат"-България , консултантска компания за устойчив бизнес.По думите му, неслучайно СЗО има други няколко индикатора, които се стремят да премахнат този ефект и да извлекат само въздействието на замърсяването.Според Боян Рашев, по-адекватни индикатори за измерване въздействието на болестите върху човешкото благоденствие, поместени в доклада са(years of life lost и disability-adjusted life years). Те показват, че България губи средно 1.3 от 100 години потенциален живот заради замърсяването на въздуха. Това поставя страната на 49-то място в света, обясни Рашев."Това, че България не е на чело не трябва да ни успокоява. Проблемът си остава изключително важен, а държавата не само не му отделя нужното внимание, а даже създава стимули за влошаването му," коментира Боян Рашев."Дневник" все още очаква коментар за новите данни на Световната здравна организация от отговорните институции – Министерство на здравеопазването, Министерство на околната среда и водите и Агенция


title: Следващият президент на мое място ще мълчи ли, попита Плевнелиев

maintext:
Фотограф: Юлия Лазарова
Президентът Росен Плевнелиев заяви, че не му е безразлично кой ще е следващият президент на България. "Президентската институция не е на силната ръка, а на баланса. Някой друг дели нацията, не аз", каза Плевнелиев в интервю за БНТ в коментар на обвиненията, че действията му навеждали на мисълта, че по време на мандата си разделял нацията.
Плевнелиев цитира думите на лидера на БСП Корнелия Нинова, че следващият президент трябвало да постъпва по обратния начин на сегашния. "Не се срамувам от това, че ме избраха за личност на Балканите, за личност на Украйна. Как да се срамувам, че президентите на Германия, Австрия ми връчиха най-високите държавни отличия. Че назначих две служебни правителства. Не се срамувам, че свалих доверието си от Орешарски, Станишев и Местан, задето издигнаха един медиен олигарх за шеф на ДАНС. Новия президент на мое място ще мълчи ли? След като излязох с категорична принципна позиция за украинската криза, новият президент ще мълчи? След като като министър направих магистрала "Тракия", това сега ще бъде ревизирано ли?", изброи Плевнелиев.
По думите му опорната точка с разделянето на нацията е дошла, след като публично е свалил доверието си от правителството "Орешарски". За обвиненията в русофобия президентът подчерта: "Но какъв русофоб съм аз, след като отидох на закриването на олимпийските игри в Сочи, след като връчих орден "Стара планина" на руския посланик?"
"Ако конституцията няма значение, какво има значение в тази държава. Не веднъж ми се наложи да играя ролята на последния бушон в държавата", добави той.
На въпрос защо има толкова много генерали за кандидати за президент президентът попита: "Задавам си логичен въпрос, така както всички български граждани. Защо толкова много генерали? За война ли се стягаме? Войната не е решение в 21 век. Използването на оръжие е доказателство за липса на аргументи. Президентът не управлява държава, а я представлява. Въпросът е кого иска българският народ да извади напред като лице на държавата. За мен е важно следващите президентски избори да заздравят българската демокрация."
Всички в Европейския съюз са равни, няма велики сили или периферия
"Зависи от всеки от нас да не допуснем България да бъде върната във времето на Берлинския конгрес, когато големите държави си играеха с малките и слабите", заяви Плевнелиев, като отрече "с България днес някой да си играе". Той подчерта, че се гордее, че в последната година от мандата му като президент "има толкова интензивна и наситена с резултати външнополитическа програма за България".
По думите му ЕС е уникален проект за мир и така трябва да се подхожда към него, не като към символ на на десетки хиляди бюрократи в Брюксел. "Общоевропейското решение е единственото пред нас, ние не можем да сме периферия. Ние бяхме тези, които допринесохме решително за подписването на реадмисията с Турция", каза президентът.
По думите на Плевнелиев Европа има нужда от визионери, но още повече нужда от силни институции, за да се решават проблемите. "Някои от кризите са дългосрочни, те няма да си тръгнат днес или утре. Кризите в Европа не само протичат паралелно, а и взаимодействат помежду си, което задълбочава проблема", обясни той. Според него кризата в шенгенското пространство може да бъде решена бързо и лесно, "защото тя може да се отпуши само с политическо решение. Тя е криза на ценностите, не само на директивите. И ако ние спрем да мечтаем и да пишем история, някой друг ще го направи вместо нас", каза държавният глава.
"Това кой ще е кандидат на България за генерален секретар на ООН зависи само от българското правителство - то е казало ясно кой му е кандидата и работи за него", каза Плевнелиев, а на въпроса дали той лично застава зад кандидатурата на Бокова, подчерта: "Като държавен глава аз мисля и действам единствено само институционално."
На 26 септември, когато ще бъде следващото гласуване за кандидатите в Съвета за сигурност, след това българското правителство ще прецени как да се позиционира и какво да направи, допълни той. Премиерът Бойко Борисов постави условието Бокова да излезе на първите две позиции в неофициалното
гласуване в ООН.

fasttext_language: bg


description: Обектът се проверява всеки ден, увери зам.-кметът по транспорт Евгени Крусев

title: Критиките за ремонта на ул. "Козлодуй" са неоснователни, смята директорът на "Столичен електротранспорт"

maintext:
Фотограф: Надежда Чипева
Технологията, по която се изпълнява ремонтът на трамвайното трасе на ул. "Козлодуй", е доказана и се използва в София от близо 15 години насам. Последно с този метод са ремонтирани релсите по бул. "Черни връх". Това каза пред "Дневник" директорът на "Столичен електротранспорт" инж. Евгений Ганчев по повод отправените критики за качеството на ремонта от страна на гражданско сдружение "Спаси София".Преди дни от организацията публикуваха във"Фейсбук" страницата си снимки от ремонта , на които показват, че релсите се крепят върху дървени трупчета и на места поставянето шумоизолация изцяло липсва. Според Ганчев обаче "кадрите показват временен етап от ремонтните дейности и не е коректно да се дават оценки преди да е приключен обектът"."Дейностите са съобразени изцяло с одобрения проект и тръжните процедури. Бетонът и арматурата са с нужната дебелина и сечение. Шумоизолацията е монтирана, дървените трупчета са поставени за нивелиране. Също така предстоят довършителни дейности", каза още директорът на "Столичен електротранспорт". Обектът се проверява всеки ден и всичко, което касае релсовия път, е изрядно, увери зам.-кметът по транспорт Евгени Крусев.Ремонтът е на стойност 2.5 млн. лева и се очаква да приключи в края на октомври. В момента изникват непредвидени ремонтни дейности на ВиК и Топлофикация., но обектът ще приключи в срок, увериха от Столичната община. Движението по ул. "Козлодуй" ще бъде възстановено между улиците "Раковски" и "К. Стоилов" на 15 септември, както и движението на тролейбусна линия номер 9.


description: Лондонският "Гардиън" направи паралел с екранизацията преди точно 50 години на "Кой се страхува от Вирджиния Улф" по пиесата на починалият преди дни Едуард Олби.

title: Бранджелина - брак и развод като на кино

maintext: Това е брак, който започна и приключи на екрана. Брад Пит и Анджелина Джоли бяха "императорската двойка" на Холивуд през последните 12 години - между "Мистър и мисис Смит" и "Край морето".Вярно, че мелодрамата за разпадането на едно семейство на брега на Южна Франция се появи преди две години, но днес вече е трудно да не гледаме на него като на автобиография.Лондонският "Гардиън" направи паралел с екранизацията преди точно 50 години на "Кой се страхува от Вирджиния Улф" по пиесата на починалия преди дни Едуард Олби и агонията на едно семейство, изиграна на екрана от Ричард Бъртън и Елизабет Тейлър. Разликата е, че раздялата на тази звездна двойка премина сред куп скандали и пиянски изпълнения. За отношенията в "Бранджелина" знаем доста по-малко, което отваря огромно поле за спекулации какво може да се е случило между тях. Мнозина се сещат сега, че те са заедно от 2004 г., но сключиха брак чак през 2014 г. Макар и световни звезди, те също са хора като всички останали.Но връзката им е белязана от атмосферата на двата филма. "Мистър и мисис Смит" прелива от експлозивно и разрушително (буквално) привличане между двама убийци, които не знаят за занаята на другия, докато някой не ги насочва тайно един срещу друг.Сюжетът му може да е на банален екшън, но е смятан за добра илюстрация на партньорствата в Холивуд, за това как се стига до приятелства и любов между врагове и конкуренти в една среда, където потайността само подсилва привличането.Пит и Джоли играят заедно само в още два филма след това – в "Непобедено сърце" (2007) и "Край морето" (2014). Именно в последния им филм днес мнозина привиждат разпада в отношенията помежду им.Това е първият филм, в който Джоли е сценарист, режисьор и актриса, и той е доста нехарактерен за Холивуд. Критиците дори го наричат "европейски" и твърдят, че в него има много от духа на Микеланджело Антониони – дълги кадри, мълчалива семейна двойка в хотелска стая, жената потъва в депресия, а мъжът - в алкохол в близкия бар.Прави се паралел дори с "Приключението" (1960) с Моника Вити и Габриеле Фердзети.Вероятно героите на Пит и Джоли опитват да се преборят с проблемите си и да върнат контрола над личния си живот. А вероятно те си създават тактика за огромна самозаблуда и избягване на истината, пише "Гардиън".Изданието се връща към паралела с Бъртън-Тейлър и носталгичното очакване Пит-Джоли за повторят тяхната история и да се оженят повторно. Във всеки случай, гледайте "Край морето", те наистина играят много силно, а и ще го възприемете вече по нов начин, препоръчва авторът на кино блога Питър Брадшоу.


description: "Дъндолк" надигра гостуващия "Макаби" (Тел Авив) и стана първият ирландски отбор с победа в групова фаза на европейски клубен турнир.

title: "Дъндолк" донесе историческа победа за ирландския футбол в Европа

maintext:
Киърън Килдъф донесе историческата победа навръх 29-ия си рожден ден
1 - Ciaran Kilduff has scored Dundalk's first goal at home in Europe outside of qualifiers since September 1982 (v Liverpool). Euphoria.
— OptaJoe (@OptaJoe) September 29, 2016
Dundalk have just earned as much money in 90 minutes (€1.6m) than they would have won for winning every domestic title until 2031. 🇮🇪 pic.twitter.com/pAUfiKZiZR
— Football__Tweet (@Football__Tweet) September 29, 2016
"Дъндолк" влезе във футболната история, след като надигра гостуващия "Макаби" (Тел Авив) и стана първият ирландски отбор с победа в групова фаза на европейски клубен турнир. С този успех отборът, воден от Стивън Кени, събра четири точки и се утвърди на второто място в група D на Лига Европа.Шампионът на Ирландия продължaва впечатляващото си представяне в Европа през този сезон. Тимът преодоля два квалификационни кръга на Шампионската лига и неочаквано достигна до плейофите, където отстъпи много трудно срещу "Легия" (Варшава).След това още при дебюта си в групова фаза на европейски турнир "Дъндолк" спечели точка след 1:1 при гостуването на АЗ (Алкмаар), а при първото си домакинство стигна и до първа победа, за да даде сериозна заявка за място в директните елиминации.Рожденикът Сиарън Килдъф влезе като резерва и донесе победата с гол в 72-ата минута. Нападателят, който вчера навърши 29 години, получи центриране от Дарил Хорган и отбеляза от воле."Дъндолк" беше по-добрият отбор в мача и можеше доста по-рано да открие резултата, но пропусна изгодни положения през първото полувреме."Макаби" допусна второ поредно поражение, след като в първия кръг допусна кошмарна загуба с 3:4 у дома срещу "Зенит", въпреки че водеше с 3:0 до 77-ата минута.Израелците са последните в групата без спечелена точка, а руският тим е лидер с шест, след като снощи разби АЗ с 5:0.


title: Президентът на Италия пристига в София

maintext:
Фотограф: Remo Casilli
По покана на държавния глава Росен Плевнелиев президентът на Италия Серджо Матарела пристига на официално посещение у нас.Сред темите на разговора между двамата държавни глави ще бъдат предизвикателствата пред Европейския съюз, миграционната криза, състоянието на Съюза след референдума за излизане на Великобритания от ЕС, въпроси в сферата на сигурността, борбата с тероризма, съобщиха от пресслужбата на Плевнелиев.Очаква се да обсъдят и възможностите за задълбочаване на търговско-икономическото и инвестиционно сътрудничество и активизиране на културния, образователния и научния обмен между България и Италия.В рамките на официалното си посещение в София италианският президент ще разговаря и с председателя на Народното събрание Цецка Цачева.В сряда Матарела ще вземе участие в 12-ата Среща на президентите на парламентарните републики от ЕС (групата "Арайолуш"). Държавният глава Росен Плевнелиев е домакин на неформалния форум на най-високо равнище, който ще се състои в Пловдив и в София на 14 и 15 септември."Групата Арайолуш" е политически форум на държавните ръководители на парламентарни републики от ЕС. България е поканена да се присъедини от 2013 г.


title: Скъсан специфично елемент е причина за падането на асансьора в София

maintext:
Фотограф: Цветелина Белутова
Специфичният начин на скъсване на носещата планка не е позволил задействането на системата за аварийно спиране. Това показва първоначалния оглед на асансьора, който падна снощи с петима души вътре, сред които и дете.
Предстои възлагане на обстойна техническа експертиза, включително на характеристиките на метала, както и на връзките на планката с хидравличния цилиндър и кабината, съобщават от Държавната агенция за метрологичен и технически надзор след огледа на място.
След изготвянето на тази експертиза ще има окончателна позиция за причините, довели до инцидента, съобщава председателят на институцията Александър Манолев.
Инцидентът стана на 27 септември вечерта в жилищна сграда на столичния бул. "Никола Жеков". Той пропада три етажа надолу.
По първоначални данни на инспекторите кабината е видимо изкривена и е с отворени врати. Асансьорът е нов, хидравличен, произведен в България през 2008 г. и е въведен в експлоатация през 2011 г. Всички прегледи са извършвани в срок, като последният технически преглед е бил на 17 май 2016 г. от надзорната фирма "Естима - КМ" ООД. Функционалната проверка е правена на 17 септември 2016 г., а на 25 септември 2016 г. е извършен редовен месечен функционален преглед от "Профи сървиз" ЕООД.


description: В отговора си Меглена Кунева посочила, че е поставила въпроса пред министрите на здравеопазването и на външните работи и се надява на тяхната активност.

title: Европейската агенция по лекарствата може да се премести от Лондон в София, смята Стопанската камара

maintext:
координацията на европейските политики и институционалните въпроси Меглена Кунева
България да кандидатства за преместване на Европейската агенция по лекарствата от Лондон в София. Това призовава Българската стопанска камара в писмо до вицепремиера поСтраната ни може да предприеме необходимите стъпки за преместването на седалището на Европейската агенция по лекарствата (ЕМА) в България. Възможност за това се разкрива след решението за излизане на Великобритания от ЕС, а към момента агенцията е със седалище в столицата на Великобритания, убедени са от Стопанската камара.В агенцията работят около 900 души и много чуждестранни компании са базирани в Лондон, заради близостта с този европейски контролен орган. Логично е да се очаква с преместването на агенцията да се дислоцират и централите на големите фармацевтични компании, което е сериозна възможност за България, подчертават от работодателската организация. За целта, обаче, ще са необходими лобиране и действия на държавно и европейско ниво, за каквито призовава изпълнителният председател на БСК.Правителството на Швеция вече е заявило интерес да кандидатства за преместване на агенцията в Стокхолм. В същото време, до този момент в България няма разположена нито една агенция на ЕС, а това е силен аргумент за преместване на ЕМА на българска територия, посочват още от Стопанската камара.В отговора си Меглена Кунева посочила, че е поставила въпроса пред министрите на здравеопазването и на външните работи – Петър Москов и Даниел Митов. "Това е сериозен шанс за страната ни за по-добро приобщаване и силно разчитам, че те ще подкрепят подобна инициатива и ще направят нужните стъпки за кандидатстване за преместване на агенцията в България", пише в Кунева до организацията.


description: Разговорът е бил по инициатива на българската страна, съобщава пресслужбата на Кремъл.

title: Борисов и Путин са обсъдили енергийни въпроси по телефона

maintext:
Фотограф: Юлия Лазарова
Премиерът Бойко Борисов е обсъдил в телефонен разговор с руския президент Владимир Путин редица въпроси по двустранното сътрудничество, включително и в областта на енергетиката. Разговорът е бил по инициатива на българската страна, съобщава пресслужбата на Кремъл, цитирана от ТАСС.Последният път, когато двамата лидери проведоха телефонен разговор , бе на 5 август, отново "по енергийни въпроси", както лаконично съобщиха тогава от Кремъл. В началото на миналия месец Борисов и Путин се споразумяха за засилване на връзките между двете страни в рамките на междуправителствената комисия за икономическо и научно-техническо сътрудничество.Съпредседателите на тази група се срещнаха във Варна на 16 септември на форум , посветен на енергетиката.В сферата на енергетиката един от най-големите проекти в отношенията между Русия и България е този за нереализирания газопровод "Южен поток". Европейският парламент препоръча на България да се откаже от този проект. В края на 2015 г. той беше замразен, отбелязва ТАСС.Сътрудничество между Русия и България съществува и в сферата на атомната енергетика, по-специално по модернизацията на АЕЦ "Козлодуй", посочва ТАСС.През юни България бе осъдена от Арбитражния съд при международната търговска палата в Женева да плати 550 млн. евро обезщетение на Русия заради спрения проект АЕЦ "Белене" Миналата седмица парламентът одобри на първо четене правителството да отпусне на НЕК заем в размер на 1.2 млрд. лв., с който тя да плати на руската "Атомстройекспорт" за поръчаното и изработено оборудване за АЕЦ "Белене".


title: Италия няма да кандидатства за олимпийски игри в следващите 20 години

maintext:
Шефът на италианския комитет заяви, че Италия има нужда да домакинства на голям форум
Италия няма да кандидатства за домакинство на олимпийски игри в следващите поне 20 години, след като кметът на Рим оттегли града от надпреварата за 2024 година.Това заяви президентът на Италианския олимпийски комитет (КОНИ) Джовани Малаго.Новоизбраният кмет на Вечния град Вирджиния Раджи в сряда заяви, че Рим има по-належащи нужди и цели да харчи парите си, докато едно домакинство на олимпийски игри ще донесе след техния край само "дългове и планини от цимент"."За да се кандидатства за домакинство на олимпийски игри трябва да има единомислие от три страни - КОНИ, правителството и градската управа. Ако един от тях не е съгласен, кандидатурата просто не може да се състои. Ние трябва да приемем тази ситуация и в същото време да сме наясно, че вече загубихме доста от международния си престиж", заяви още шефът на олимпийския комитет.Министър-председателят Матео Ренци заяви от своя страна, че Италия е имала нужда от нещо подобно, но не може да влияе на 38-годишната адвокатка, която е начело на Рим.


description: Сделката не касае продажбата на сградите.

title: Сделката за "царските конюшни" била само за прекратяване на съсобственост на земя (допълнена)

maintext:
Фотограф: Цветелина Белутова
Министърът на вътрешните работи Румяна Бъчварова, която е и заместник министър-председател по коалиционна политика и държавна администрация
"Да ви честитя 9-ти септември и да благодарим на другарката Нинова, че ни напомни какво е БСП - преднамереност, некомпетентност и лъжи". По думите й БСП е размахвал казуса като знаме, за да си реши вътрешно-партийните проблеми. Тя определи действията им като "много грозно и недостойно политическо поведение".
През 2000 г. имотите на МВР са обявени за такива с "отпаднала необходимост". От тогава досега не е издаден акт, който да удостоверява собствеността на тези имоти, за да може МВР да се разпореди с тях, обясни Бъчварова.
Вътрешното министерство е отправяло неколкократно искания до областния управител да издаде акт за собствеността на сградите с "отпаднала необходимост". Едно от тях е от 2014 г. и е с подписа на Бъчварова, което сега размахвали от БСП. По думите й това е действие на добър стопанин. Но след като МВР нямало акт за собственост, както има Министерството на земеделието, след като преди 16 г. имотите са обявени за такива с "отпаднала необходимост", от вътрешното ведомство не е искано становище по сделката.
Като абсолютно преднамерено, недобронамерено и клеветнически определи Бъчварова поведението на БСП, които размахвали лист, на който има неин подпис и отказвали да прочетат по същество съдържанието му.
Министърът на регионалното развитие и благоустройството Лиляна Павлова заяви, че сделката за "царските конюшни" не касае продажба, а е била за прекратяване на съсобственост на земя, върху която има сгради, които са собственост на няколко ведомства и държавни институции. Сделката не касаела продажбата на сградите.На специална конференция, на която присъстваха и министърът на вътрешните работи Румяна Бъчварова, и министърът на земеделието Десислава Танева, Павлова отново подчерта, че това е било еднолично решение на областния управител на София. В неговата компетентност е управлението и стопанисването на земята, върху която се намират сгради на МВР, Министерството на културата и на земеделието.Областният управител е прекратил държавната съсобственост върху земята и я е предоставил на съответната фирма, подчерта Павлова и допълни, че сградите остават държавна собственост, въпреки че земята вече не е.Той е уведомил регионалното министерство през декември 2015 г., че иска да се откаже от частта от съсобствеността на земята, която е на държавата. Министерството му е отговорило, че макар това да е в негова компетентност, за тази земя има висящи съдебни дела и е нецелесъобразно в този момент да прекратява държавната съсобственост. Той обаче не се е съобразил и е сключил договора като е предоставил земята в частни ръце.Павлова обясни, че част от земята е придобита от частната фирма, чрез договор за замяна, след решение на Министерския съвет от 2005 г. Така фирмата е станала неин съсобственик заедно с държавата.След журналистически въпрос Павлова допълни, че собственикът не земята не може да има претенции върху сградите, докато този на сградите може да има претенции върху земята.Десислава Танева се извини, че не е следила диалогът по темата, но подчерта, че Министерството на земеделието не е искало "да се процедира процедурата". На 25 февруари областният управител е уведомил министерството за производство по ликвидиране на съсобствеността между държавата и частно лице върху земята. Последвало е повторно писмо от областния управител, в отговор на което ведомството е потвърдило становището си.започна конференцията с думите:Тълкуванието на съдържанието на това искане е съвсем в стила на тези, които днес празнуват 9-ти септември, отбеляза вътрешният министър. На въпрос дали би съдила председателя на БСП Корнелия Нинова за клевета, Бъчварова отговори, че не искала да й прави кампания, щяла да следи действията й и да прецени. "Има граници на лъжите", допълни тя.Каза и че не иска да влиза в сценарии на "вече много малка политическа партия". По думите й най-силното оръжие е истината и то казана веднага.Бъчварова коментира още, че кадровите неудачи не би трябвало да разклатят споразумението за сформиране на правителството, в частта му между ГЕРБ и Реформаторския блок (областният управител е излъчен от партията на Корман Исмаилов, част от Реформаторския блок).


description: В отговор до "Капитал Daily" от държавната медиа твърдят, че имат само устни разговори по договора.

title: В БНТ нямат официална информация за преместването на тотото в БиТиВи

maintext: В Българската национална телевизия не знаят кои игри на Българския спортен тотализатор остават при тях и кои се ще се преместят в БиТиВи. отговор до "Капитал Daily" от държавната медиа твърдят, че имат само устни разговори по параметрите на договора и промяната в плановете на тотото."До настоящия момент в БНТ не е получено официално писмено уведомление от БСТ кои свои игри ще излъчват в програмата на БНТ. Единствената информация от техен представител от миналата седмица в устен разговор е, че това не води до промяна във финансовите условия на действащия между нас и БСТ договор", се казва в отговор на запитване.На 22 септември БиТиВи обяви, че започва излъчване на игрите на тото 2 "6 от 49" и "5от 35" плюс още три игри . За БНТ остават тегленията на тиражите на тото 2 "6 от 42" и играта "Зодиак".Все още няма официално съобщение от спортното министерство или тотализатора, макар да потвърждават промяната."С оглед на дългогодишното партньорство и обществените функции на двете институции, смятаме, че БНТ е естествен партньор на спортния тотализатор", се казва в отговора на националната телевизия.


description: Това написа в профила си във "Фейсбук" еврокомисарят Кристалина Георгиева няколко часа след като българското правителство прехвърли подкрепата си върху нея като българския кандидат за генерален секретар на ООН.

title: Кристалина Георгиева: Приемам номинацията със съзнанието каква отговорност е тази позиция (видео)

maintext: "За мен е огромна чест да бъда номинирана от българското правителство за генерален секретар на Организацията на обединените нации. Приемам номинацията с пълното съзнание колко отговорна е тази позиция. И колко важна е тя за това светът да бъде по-сигурен, по-силен, по-справедлив и по-богат за настоящите и бъдещи поколения."Това написа в профила си във "Фейсбук" еврокомисарят Кристалина Георгиева няколко часа след като българското правителство прехвърли подкрепата си върху нея като българския кандидат за генерален секретар на ООН . Изявлението й е придружено и от видеообръщение.Като следваща стъпка Георгиева възнамерява да представи кандидатурата и визията си за ролята на генералния секретар на ООН на страните от организацията, се допълва в изявление, разпространено от пресслужбата на ЕК.Пред онлайн изданието "Политико" Кристалина Георгиева посочва, че трябва да бъде избрана за поста, защото "гледа на света в неговата сложност".Бившият служител на Световната банка и настоящ еврокомисар по бюджет и човешки ресурси обяснява, че основната й задача като генерален секретар би била да се справи с растящото безпокойство на хората за бъдещето им.Георгиева допълва, че е по-добра за позицията да управлява 48 000 души персонал в най-голямата световна организация от най-добре класиралия се досега кандидат - португалеца Антониу Гутериш - защото е "безмилостна".Запознати с плановете на Георгиева за ООН коментират, че тя е поставила две условия, за да се съгласи да влезе в надпреварата: първо, да е сигурно, че няколко източноевропейски страни, а не само България, ще я подкрепят като общ кандидат на региона. И второ: да има уверение, че нито една от постоянните членки на Съвета за сигурност (САЩ, Русия, Франция, Великобритания, Китай) няма да й наложи вето, пише "Политико".В началото на правителственото заседание днес премиерът Бойко Борисов обяви, че след незадоволителното представяне на директора на ЮНЕСКО Ирина Бокова на досегашните неформални гласувания в Съвета за сигурност на ООН кабинетът прехвърля подкрепата си за българския еврокомисар. Външният министър Даниел Митов поясни, че сега българската страна ще търси подкрепата на държавите от Източна Европа. Широко разпространено е схващането, че има сериозно лоби следващият генерален секретар да е тъкмо от този регион.Митов допълни, че няма процедура по оттегляне на кандидат и следователно Ирина Бокова сама трябва да преоцени участието си в надпреварата оттук насетне.До момента от щаба на директора на ЮНЕСКО няма реакция. В интервю за "24 часа" вчера Бокова коментира, че не вижда основателна причина да се оттегля от състезанието.


description: Попитан какво мисли за това, че монументът пее, премиерът заяви: "По тази тема има професори, академици, експерти - те да говорят. Аз което виждам е един прекрасен паметник

title: Борисов за пеещия паметник: Много хубав, като жив е, направо уникален

maintext:
[Фейсбук на Бойко Борисов]
"Толкова жив и хубав паметник отдавна не съм виждал, направо е уникален. Поздравления на скулптора", каза днес премиерът Бойко Борисов след откриването на паметника на генерал Иван Колев в центъра на Добрич. Монументът се отличава с това, че когато пред него застане човек, тръгва запис на стария химн на България "Шуми Марица".Идеята е на скулптора Александър Хайтов, който вече предизвика дискусии с паметника на Самуил със светещите очи в центъра на София. Попитат какво мисли за това, че монументът пее, Борисов заяви: "По тази тема има професори, академици, експерти - те да говорят. Аз което виждам е един прекрасен паметник на един човек, който е оставил трайна диря. Борисов каза, че паметникът е станал факт благодарение на усилията на кмета и лидера на НФСБ Валери Симеонов, но и държавата е помогнала, като е дала безвъзмездно 3.5 тона гилзи, с претопяването на които е осигурен материала за офицера на кон.Идеята за построяване на паметник на ген. Иван Колев е от 2006 година. Първоначално е одобрен проект на проф. Крум Дамянов, който първо е заменен с друг – на Димитър Янков, а впоследствие с този на Александър Хайтов, съобщава dariknews.bg.Монументът струва около 160 хил. лв., като 40% тях са осигурени от общината. Пари са събрани също от дарения, като немалка сума е дал и председателят на НФСБ Валери Симеонов.


title: В Ямбол шофьор блъсна майка с количка на тротоара и избяга

maintext:
Фотограф: Анелия Николова
Шофьор блъсна майка с количка на тротоар в Ямбол и избяга. Инцидентът е станал тази сутрин. Жената е приета в болница с черепно-мозъчна травма, децата са добре, съобщават местните власти.31-годишната майка вървяла по тротоара с бебешка количка с едномесечното й бебе и със сина си на 7 години. Жената е предпазила с тялото си количката и била силно ударена в гръб. Тя е успяла да избута в последния момент настрани сина си, разказа репортаж на Нова телевизия."Майката е с черепно-мозъчна травма, няма въобще спомен за случилото се. На скенера няма други травматични увреждания. Оставяме я в болницата за наблюдение. Бебенцето също е с охлузвания, защото е паднало от количката", казва д-р Недялка Влахова от болница "Свети Панталеймон" в Ямбол, където е приета жената.След катастрофата виновникът бяга от мястото на произшествието. Карал е с висока скорост и не е опитал да намали, защото спирачен път на пътното платно липсва.Шофьорът бил млад мъж. Той вече е задържан, а полицаи са намерили колата, оставена недалеч от дома му. Автомобилът не е бил негов. От прокуратурата поясняват, че дори да му бъдат взети алкохолна проба и тест за наркотици, резултатите от тях ще са безсмислени, защото от произшествието е минало много време. Работата по случая продължава.


title: Връщането на казармата отпадна още на първо четене в парламента

maintext:
Снимката е архивна
Фотограф: Архив
Фотограф: Анелия Николова
Връщането на задължителната военна служба бе отхвърлено от парламента още на първо четене при промени на Закона за отбраната и въоръжението сили. Проектите за изменения бяха три. Два от тях предлагаха връщането на казармата. А техни вносители са кандидатите за президенти Красимир Каракачанов (подкрепен от "Атака", ВМРО и НФСБ) и независимият депутат Велизар Енчев.Законопроектът на Каракачанов събра 28 гласа "за", 15 "против" и 70 "въздържал се". Той предвиждаше въвеждане на наборна служба за срок от 6 месеца за мъже, навършили 19 години, и "алтернативна гражданска служба" от 1 година. Проектът на Енчев предвиждаше създаването на обучителен център към Министерството на отбраната, в който на доброволен принцип може да влизат желаещи да придобият военна и гражданска специалност.След гласуването Красимир Каракачанов заяви за пореден път, че ситуацията в света изисква допълнителни мерки и че при нужда от военна мобилизация младите хора ще бъдат хвърлени като пушечно месо, без да бъдат обучени. Лидерът на ВМРО заяви, че ще предложи идеите си отново преди второто четене на закона и ако пак бъдат отхвърлени, след още 6 месеца.Валентин Радев (ГЕРБ) каза по време на обсъждането в зала, че аргументът, че много западноевропейски държави имат наборна армия, не е приложим за България, както и че в момента няма достатъчно пари за връщането на наборната служба. "Трябва да работим за това България да има друго икономическо състояние. Да бъдем не последни, а някъде по-напред, тогава ще говорим – не точно наборна, но може би смесена, но сега просто нямам как да стане", каза още Радев.Приет на първо четене бе проектът на правителството. Той предвижда договорът на военнослужещите да бъде прекратяван без предизвестие, ако те са упражнили правото на пенсия. Законопроектът предлага разширяване на правомощията на началника на отбраната. Той ще отговаря за подготовката и състоянието на оперативните способности не само на Българската армия, но и на всички формирования от въоръжените сили, като поема и непосредственото ръководство на бригадата "Специални сили".Промените възлагат нови задачи на въоръжените сили в мирно време като наблюдение и ранно предупреждение за рискове и заплахи за националната сигурност и отбрана, поддържане и развиване на способности за киберотбрана, както и изпълнение на специални полети за държавното ръководство, когато "Авиоотряд 28" не може.Освен това се предлага възрастта за прием на войниците да се намали от 32 на 28 години, пределната възраст от 50 на 46 години и да се въведе ограничение в продължителността на сключваните договори. Пределната възраст на сержанти, офицерски кандидати, младши и старши офицери се увеличава до 55 години.


description: "За седмица ще трябва да свърша работата, която другите кандидати свършиха за една година." Това заяви пред "Файненшъл таймс" Кристалина Георгиева, номинирана в сряда от българското правитерство за нов претендент за генерален секретар на ООН.

title: Кристалина Георгиева: За седмица трябва да свърша работата за година

maintext: "За седмица ще трябва да свърша работата, която другите кандидати свършиха за една година." Това заяви пред "Файненшъл таймс" Кристалина Георгиева, номинирана в сряда от българското правителство за нов претендент за генерален секретар на ООН.В статията под заглавие "Побутвана от Берлин, Георгиева скочи в състезанието за лидер на ООН" се казва, че на нея ѝ предстои трудна задача да събере подкрепа преди гласуването в Съвета за сигурност на 5 октомври, когато за пръв път страните с право на вот ще могат да покажат предпочитанията си.Тя категорично отхвърля твърденията, че е можело да приеме номинация от друга страна: "Никога нито за секунда не бих си помислила за друг вариант, освен да бъда предложена от собствената ми държава."Запитана кой от досегашните генерални секретари на световната организация ѝ допада, тя посочва Кофи Анан, "който също се включи в състезанието в последния момент". В неговия мандат бяха и Целите на хилядолетието за развитие, с които да се опита намаляване на бедността и предоставяне на основно образование за всички по света.Георгиева се представя още като добър мениджър и способна да решава проблеми. Тя посочва, че с по-добро управление на ресурсите на ООН биха могли да се освободят до 1 млрд. долара за помощни програми.След настойчиво питане какви са вижданията ѝ за Сирия, тя отвръща, че тази война показва колко е важно навреме да се обръща внимание на групировки като "Ислямска държава" и "Боко Харам". "Имало е случаи в миналото, когато въоръжени групировки са се сражавали докато свалят правителството, стават легитимни преставители на страните си и идват да говорят пред ООН в Ню Йорк. Това е като шофирането – понякога трябва да хвърляш по едно око в огледалото за задно виждане, но преди всичко трябва да следиш пътя пред себе си.""Файненшъл таймс" твърди, че преди номинацията на Георгиева е имало месеци на политически маневри от Берлин през София до Москва и че премиерът Бойко Борисов е взел решението отчасти по настояване на Германия.Тя има опит от Световната банка и в Европейската комисия и се вписва в профила на жена, кандидат от Източна Европа, но няма дипломатически опит и особено участие в уреждането на конфликти, казват дипломати пред изданието.Освен това в Европа някои правителствени представители не харесват спускането ѝ в последния момент с вероятна мисия да противостои на кандидати социалисти, какъвто е Антонио Гутериш, лидерът досега в гласуванията. В ООН по-малки държави не били доволни, че с късното включване тя си спестява продължителна и трудна кампания и това не помага на усилията изборът на генерален секретар да е по-прозрачен.


title: Сподели ... "Плиоценски парк" - Дорково

maintext:
Фотограф: Георги Палпурин
Една от основните атракции на музея е 4-метровата скулптура на мастодонта ананкус, изработена от студиото на Симеон Стоилов.
В експозицията е включена скулптурна реставрация и на други древни животни, които са били част от природата на България и Балканите преди 5 млн. години, както и витрини с вкаменелости и възстановки на научни разкопки.
В родопското село Дорково от три години посреща посетители палеонтологичен музей, наречен "Плиоценският парк" Той представя най-голямото, известно на палеонтолозите, струпване на кости от над 20 вида животни на едно място.На площ от 15 кв. м са открити над 600 кости, което го превръща в най-голямото подобно находище на Балканите и втората най-значима експозиция от този вид в Европа.В музея учени, реставратори и художници са пресъздали реалистична плиоценска обстановка с картини, които посетителите могат да разглеждат на звуковия фон от красъците на маймуни, тръбния зов на хоботните и тропота от копитата на древните коне хипариони.Виртуалната разходка е възможна благодарение на проекта "Сподели България", който подготвя национална база данни с висококачествено визуално съдържание за свободно споделяне (фотографии, панорамни 360° турове, видео клипове, кампании и игри), чрез които представя културно-историческите и природни съкровища на страната в интерактивна среда.


description: Ако Балканите тръгнат по лош път, Хърватия като членка на ЕС ще има правото да призове за подкрепа според клаузата за взаимна отбрана от Лисабонския договор и всички членки на ЕС ще бъдат задължени да я подкрепят.

title: Изборите в Хърватия са знак за завръщането на национализма на Балканите

maintext:
Фотограф: Damir Sagolj
Сред тесните улички и древните църкви на Шибеник, Хърватия, туристите в края на лятото изглеждат чудато, докато един твърд мъж държи пламенна реч пред събралите се на площада.
"През 1945 г. хората работеха без пари, за да построят заводи, пътища, нови къщи. Ние тогава искахме да построим една по-добра страна", каза той. "Намерете ми петима души, готови да направят това сега."
Говорещият е последният партизан в града, ветеран от антифашисткото движение. Но такива сантиментални чувства не са популярни в днешна Хърватия.
През януари консервативното коалиционно правителство назначи за министър на културата Златко Хасанбегович, описан от Центъра "Симон Визентал" като "фашист". Той възхвалява пронацисткото усташко движение като студент през деветдесетте години и нарича антифашистката история на Хърватия и култура "фраза без съдържание", която няма конституционно значение. (Оттогава Хасанбегович подчертава, че сегашната му партия е антифашистка.)
В неделя хърватите гласуваха на предсрочни избори, връщайки управляващата Хърватска демократична общност (ХДО) като най-голямата партия, без да променят нищо. Гласуваха само 53% от всички хървати и вероятният изход е коалиция от същите центристки партии - националисти и социалдемократи. На пръв поглед страната е изправена пред същите проблеми. Безработицата е 16% и достига 40% сред младежите, дългът е 90% от БВП. Крайбрежието зависи от туризма , вътрешността изпраща работници-мигранти в Германия и Австрия.
политици вдигаха достатъчно либерална дандания, за да убедят Брюксел,
че могат да изпълнят основните критерии за членство в ЕС. Оттогава те са всмукани в нарастването на националистическото съперничество, което обхвана Балканите. Отвъд планините е Новото е завръщането на национализма. До 2013 г. хърватските консервативни националистическиче могат да изпълнят основните критерии за членство в ЕС. Оттогава те са всмукани в нарастването на националистическото съперничество, което обхвана Балканите. Отвъд планините е Република Сръбска - сръбски анклав , създаден в Босна и Херцеговина от Дейтънското споразумение от 1995 г., след жестока гражданска война. Лидерите на Република Сръбска заплашват да проведат референдум за независимост, което ще взриви споразумението, което донесе мир в региона.
Руски пари се изляха не само в Сърбия, но също и в Република Сръбска, заедно със засилено дипломатическо влияние. В отговор хърватските политици поддържат реториката, като лидерът на лявоцентристката партия тайно бе записан да заплашва да защити хърватите, ако референдумът бъде проведен, наричайки Босна "провалена държава" и наричайки правителството в Сърбия "шепа нещастници". Лошо е, ако това е възобновяване на балканския етнически конфликт от деветдесетте години. Но то идва след години на икономическа криза, сред нарастващо геополитическо напрежение и нарастваща ксенофобия пред лицето на бежанска криза.Руски пари се изляха не само в Сърбия, но също и в Република Сръбска, заедно със засилено дипломатическо влияние.
Междувременно Хърватия се присъедини към ЕС. В резултат
Балканите днес са по-ясна дипломатическа и системна фронтова линия, отколкото бяха през 1995 г.,
когато войната приключи. Предположението, че глобализацията, икономическият растеж и времето ще излекуват района, изглежда по-несигурно, отколкото по което и да било време след мирното споразумение.
Ако сърбите в Босна се решат на своя референдум за независимост и Путин ги подкрепи, Кремъл ще има нова пионка в същата игра, която играе със Западна Сирия, Украйна и балтийските държави.
В такава обстановка интелектуалният живот на Балканите се оттегли в редица паралелни структури. Тук са глобалистичната левица, която аплодира ветераните партизани на площадите, но е незначителна в основната политика. Тук е и крайната десница, чието главно постижение бе да издигне паметник на осъден етнически терорист от седемдесетте години. Много хора на 40-50 години изживяват посттравматичен начин на живот като се справят с бизнеса, семейството или ранното пенсиониране, рядко говорейки за това, което са правили или изстрадали, но обхванати от вътрешна тревога, че конфликът ще се поднови.
Междувременно младите хора в региона се опитват да живеят в смекчен от канабиса и интернет илюзиорен свят, в който електроната музика или играта на Покемон заместват националната и политическа идентичност , формирани преди 20 години.
Ако Европа иска Балканите да успеят, тя трябва да разбере границите на сегашния си подход. Тя намали стандартите за присъединяване за страни в Източна и Югоизточна Европа, за да ги вкара в проекта за разширяване. Албания получи статут на кандидат през 2014 г., Босна внесе кандидатурата си през февруари тази година. Македония, която спечели точки в Брюксел, като издигна ограда на границата с Гърция миналата година, е толкова затънала в етническо насилие и голяма корупция, че членството в ЕС е невъзожно. Въпреки това има силни гласове, които призовават тя да бъде приета.
Политиците в региона, независимо дали са корумпирани, шовинисти или просто са некомпетентни,
знаят, че поставяйки знак за отметка на няколко квадратчета в списъка на ЕС, могат да напреднат в процеса на присъединяване само с реформи на хартия. Фактът, че много от прогресивните в региона, преди всичко младежите, искат членство в ЕС, е още един стимул за знаят, че поставяйки знак за отметка на няколко квадратчета в списъка на ЕС, могат да напреднат в процеса на присъединяване само с реформи на хартия. Фактът, че много от прогресивните в региона, преди всичко младежите, искат членство в ЕС, е още един стимул за Брюксел да си затвори очите за злоупотребите
Ако ЕС иска да отговори на надеждите на младите хора на Балканите, той трябва да стане твърд към задаващото се хърватско правителство. Всички културни намигвания към фашисткия режим от Втората световна война трябва да си отидат. Най-накрая ЕС трябва да бъде готов, както заплаши да направи с Полша и Унгария , но не го направи, да задвижи процесите от Член 7, според който страните-членки могат да бъдат предупредени за неадекватно прилагане на върховенството на закона и в крайна сметка членството им да бъде замразено или правата им за гласуване за бъдат ограничени.
Лидерите на ЕС не губиха време след Брекзит в новото задействане на процеса на обща политика на сигурността и отбраната, което в. "Дейли мейл" нарича "европейска армия". Те са прави, защото ако Балканите тръгнат по лош път, Хърватия като членка на ЕС ще има правото да призове за подкрепа според клаузата за взаимна отбрана от Лисабонския договор и всички членки на ЕС ще бъдат задължени да я подкрепят. Но в краткосрочен план това, което е жизненоважно за западноевропейските демокрации, е да се ангажират с Балканите и да лансират демократична култура и институции. В крайна сметка американската дипломация наложи мир през 1995 г. Днес категорично задача на ЕС е да го запази.


title: САЩ и Русия договориха мирен план за Сирия

maintext: САЩ и Русия се договориха в събота за подновяване на мирния процес за сирийската криза чрез поредица от съвместни мерки, включително прекратяване на враждебните действия по цялата територия на Сирия от понеделник.Освен това се предвижда отваряне на коридори за хуманитарни доставки и последващи удари по ислямистите, координирани от общ военен център.Но споразумението е сложно за прилагане, защото включва бунтовници и Башар ал Асад, а и историята е показала, че много мирни сделки, договорени в Женева, рядко се реализират на място."Днес Сергей Лавров и аз от името на нашите президенти и държави призоваваме всеки участник в сирийската криза да подкрепят плана, който САЩ и Русия договориха, за да се сложи възможно най-бързо край на този катастрофален конфликт чрез един политическ ипроцес", заяви държавният секретар Джон Кери на пресконференция след продължителните преговори.Руският му колега каза, че въпреки недоверието двете страни са разработили 5 документа, които да съживят проваленото примирие от февруари и да позволят военна координация между САЩ и Русия срещу обявените за терористични групировки в Сирия.Двете страни са се съгласили съдържанието на документите да не бъде разгласяванно.Преговорите вървяха от две седмици и американската страна поиска в петък повече време, за да се консултира с различни институции във Вашингтон. Според Джон Кери администрацията на Обама е направила нов компромис с убеждението, че Русия е способна да притисне режима на Асад да спре конфликта и да седне на масата за преговори за мир.Кери разясни, че ключовият момент в споразумението е, че бойната авиация на Асад няма да лети в определени райони от страната и да бомбардира населението под претекста, че преследва "Ислямска държава" и "Джабхат ан Нусра"."Това трябва да сложи край на бомбите-варели и на безразборнот обомбардиране, а това има потенциал да промени естеството на конфликта", добави държавният секретар.Подкрепяните от Русия сили и опозиционните групировки, накоит опомагат САЩ, ще прекратят за известно време сраженията като мярка за възстановяването на доверието. В същото време бойците от тези отряди ще имат възможност да се отделят от ислямистките групировки, с които на много места са смесени.Ако започващото в понеделник примирие се закрепи, Русия и САЩ ще започнат 7 дни на подготовка за изграждане на "съвместен център за прилагане", в който ще споделят информация за очертаване на териториите, контролирани от "Ан Нусра" и опозиционните групировки.И двете воюващи страни трябва да се оттеглят от стратегическия път "Кастело" в Алепо, за да се оформи демилитаризирана зона. Правителствените и опозиционните войски ще осигурят безопасен и свободен достъп през Рамусех до южните части на Алепо."Трябва да подгоним тези терористи. Не безразборно, а със стратегически и прецизен подход, за да не им се позволява повече да използват безразборните бомбардировки на режима като мотив да събират около себе си хората за техните ужасяващи престъпления", каза още Джон Кери. Той предупреди, че който не се отдели от "Ан Нусра", която скоро получи право от "Ал Кайда" да действа като самостойтелна структура, няма да бъде пощаден при въздушните удари."Изисква се спиране на всички атаки, включително въздушни бомбардировки, както и каквито и да е опити да се завладее територия по време на примирието, както и свободен и постоянен хуманитарен достъп до обсадените и трудни за достигане райони, включително Алепо."Пентагонът и американските разузнавателни служби до последно не приемаха идеята за тясно военно сътрудничество с Русия и особено да споделят с Москва мястото на отрядите, сражаващи се срещу Асад.Министърът на отбраната Аш Картър преди няколко дни остро критикува Русия и винаги е бил скептичен относно декларираните цели на руснаците в Сирия. Ведомството му заяви, че внимателно ще следи договореното в петък "предварително разбирателство" и предупреди, че Асад и подкрепящата го Русия трябва да спазват условията."Това трябва да бъде приложено изцяло преди да започне каквото и да е потенциално военно сътрудничество", каза говорителят на Пентагона Питър Кук.


title: Сам Алърдайс бе освободен от селекционерския пост на Англия

maintext:
61-годишният специалист остана на поста само 67 дни
Сам Алърдайс вече не е селекционер на националния отбор на Англия, след като сам се съгласи да напусне поста си и да разтрогне по взаимно съгласие договора си с Футболната асоциация.61-годишният специалист си тръгва само 67 дни след назначението си, като причината за това е корупционният скандал, в който се замеси.Английският вестник "Телеграф" публикува видео от среща между Алърдайс и мъже, представящи се за представители на фирма от Далечния Изток . Въпросната среща се е състояла през август, а мъжете са били репортери под прикритие.Във видеото Алърдайс заявява, че "глупавата" забрана за собствеността на играчи от трети страни може да бъда заобиколена. Селекционерът на Англия допълва, че това не е "никакъв проблем" и че познава агенти, които "го правят през цялото време"."Поведението на Алърдайс, което получи публичност днес, е неприемливо за селекционер на Англия. Той призна, че е направил огромна греша и се извини. Поради сериозния характер на неговото провинение, Алърдайс и ФА постигнаха споразумение да прекратят незабавно договора по взаимно съгласие", гласи официалното съобщения на местната футболна централа.Гарет Саутгейт ще изпълнява временно длъжността на национален селекционер. Той ще води "трите лъва" в следващите четири мача - срещу Малта, Словения, Шотландия и Испания. ФА моментално започва работа по намирането на нов специалист, който да поеме поста за постоянно.


description: Днес в България започва европейското първенство по волейбол за младежи. Представяме ви основните неща, които трябва да знаете за европейското.

title: Пет неща, които трябва да знаем за Евроволей за младежи в България

maintext:
Дванадесет отбора ще спорят за медалите в надпреварата
[cev.lu]
Днес в България започва европейското първенство по волейбол за младежи. В надпреварата ще участват 12 отбора, разпределени в две групи.
Мачовете от Група 1 ще се играят в зала "Колодрума" в Пловдив, а тези от Група 2 - в Двореца на културата и спорта във Варна. Българският отбор ще играе срещите си в Пловдив.
Отборите играят на принципа "всеки срещу всеки" по веднъж в групата си. Първите два се класират за полуфиналите, а третият и четвъртият ще играят за разпределението на местата от пето до осмо. Полуфиналите и финалът ще се проведат в Пловдив на 9 и 10 септември.
Представяме ви основните неща, които трябва да знаете за европейското.
Отново в България, вече и в Пловдив
Това е поредното домакинство на голямо събитие, което българската федерация спечели. За първи път волейболен турнир ще има в новопостроената зала "Колодрума" в Пловдив.
Идеята беше градът да приеме мачове от Евроволей 2015 за мъже, но забавянето със завършването на съоръжението провали плановете. Другата идея е залата да приеме мачове от световното за мъже през 2018 г., на което България отново е домакин съвместно с Италия.
Селекционерът на мъжете Пламен Константинов и президентът на федерацията (БФВ) Данчо Лазаров заявиха, че в Пловдив, където няма клуб на високо ниво, е добре да се популяризира волейболът, за да се подготви публиката за 2018-а година.
Европейското за младежи е добра първа стъпка, но въпросът е дали ще привлече достатъчно внимание.
Другият град домакин е Варна, който е на обратния полюс. Зала "Конгресна", която беше модернизирана за европейското за мъже, има традиции и богат "волейболен опит". За около година това ще е петото ѝ значимо домакинство във волейбола. Този сезон в нея се проведоха финалите на Европейската лига за мъже и на Втора група в женския турнир Гран при.
Треньорският дебют
Владимир Николов е човекът, който от година насам премина и все още съвместява куп различни длъжности. Доскоро се състезаваше във френския "Лион", ръководи "Левски Боол", беше избран за генерален секретар на федерацията и също така е селекционер на младежкия национален отбор.
Европейското ще е дебютът му като треньор. "Нетърпение и вълнение, но не и напрежение - това чувствам преди първите си мачове като треньор", заяви Николов.
"Много съм щастлив, че можем да участваме в този толкова важен турнир у дома.
", каза той в навечерието на турнира.
Coach @BVF_Volleyball: "I'm happy that our team has the chance to play home this important #EuroVolleyU20M, let's hope for many spectators!"
— CEVolleyball (@CEVolleyball) September 1, 2016
Като състезател Николов натрупа огромен опит в някои от най-силните първенства. Интересно ще е да се види какъв ще е подходът му като треньор.
Според специалистите и самите селекционери Полша и Русия са фаворитите на европейското. С интерес се очаква отговорът на въпроса как ще се справи България под ръководството на Николов.
Първият мач е срещу Украйна днес в 17.30 в Пловдив.
Играчът във фокус
Европейското дава възможност да се видят талантливи състезатели, част от които ще са в основата на мъжките национални отбори в следващите години. А някои от тях вече са били и при мъжете.
Here's our fantastic host @BVF_Volleyball
02/09 v 🇺🇦
03/09 v 🇸🇮
04/09 v 🇫🇷
06/09 v 🇩🇪
07/09 v 🇵🇱
Good Luck 🇧🇬! pic.twitter.com/TKxFBtDjMi
— CEVolleyball (@CEVolleyball) September 1, 2016
Пример е Алекс Грозданов. Централният блокировач е сред талантите в българския състав, в който личат имената и на други момчета с бъдеще.
Грозданов, който е на 18 години и е висок 206 см, привлече вниманието на Константинов. Това лято селекционерът го включи в състава за Световната лига.
Mладият волейболист натрупа ценен опит, като се появи като резерва срещу световния шампион Полша и срещу Бразилия. Във втория мач с Русия дори беше титуляр.
Всичко това се оказа по-високо стъпало, върху което Грозданов да стъпи в изграждането на кариерата си, след като в първенството беше част от отбора, донесъл историческата титла на "Добруджа".
Русия и останалите
Европейското за младежи ще се проведе за 25-и път. До момента България е била домакин веднъж - през 1986 г., когато отборът печели златните медали.
Българският състав
Разпределители: Николай Манчев – "Марек Юнион-Ивкони" (Дупница), Дилян Игнатов – ЦСКА (София) Диагонал: Радослав Парапунов – ЦСКА (София)
Центрове: Алекс Грозданов – "Добруджа 07" (Добрич), Преслав Йорданов – "Марек Юнион-Ивкони" (Дупница), Гордан Люцканов – "Инвестбанк Тетевен Волей" (Тетевен)
Посрещачи: Аспарух Аспарухов – "Славия" (София), Цветелин Цветанов – "Марек Юнион-Ивкони" (Дупница), Пламен Шекерджиев – ЦСКА (София), Мартин Павлов – "Левски" (София), Георги Михалев – "Инвестбанк Тетевен Волей" (Тетевен)
Либеро: Станислав Драмов – "Виктория Волей" (Пловдив)
Групите за Евроволей 2016
Група 1, Пловдив: България, Словения, Полша, Франция, Германия, Украйна,
Група 2, Варна: Русия, Турция, Сърбия, Италия, Чехия, Беларус
Имахме всичко необходимо да проведем пълноценна подготовка и мога да кажа, че сме готови за предстоящите мачове. Надявам се, че залата (в Пловдив) ще бъде пълна и ние ще зарадваме публиката с победиОбщо пет пъти българският отбор е взимал сребърните и два пъти бронзовите медали. От третото място в Италия през 1988 г. само веднъж националите са успявали да стъпят на подиума - през 2010 г. младежите играха във финала, но загубиха от Русия."Сборная" е най-успешният отбор, като по времето на СССР печели всички първенства с едно изключение - 1986 г., когато шампион става България. След 1992 г. Русия има още седем титли, включително и от последния континентален шампионат през 2014 г.Кога, как и къде да следим случващото се в залите в Пловдив и Варна? Ако сте почитател на волейбола и имате възможност, най-добрият вариант е да гледате на живо. Вероятно липсва тръпката от това да наблюдавате вече изградени звезди, но със сигурност ще видите някои от бъдещите такива.Билетите за груповата фаза са по 3 лева и са дневни - с един билет можете да гледате и трите мача от програмата за деня. За решителните мачове в Пловдив на 9 и 10 септември пропуските са по 5 лева.Ако нямате възможност, насреща са БНТ HD и LAOLA1.tv. Каналът на националната телевизия ще излъчи всички мачове на България, както и полуфиналите и финала. Всички срещи ще се предават и онлайн в сайта LAOLA1.tv.Популярността на социалните мрежи се използва от европейската конфедерация (CEV), за да се развиват и представят отделните първенства. За целта в Twitter е създаден хаштагът #EuroVolleyU20M, с който ще сте в течение на всичко важно и интересно около европейското.


title: "Глас народен" и "Зелените" подписаха меморандум за президентските избори

maintext:
Кандидатите на "Глас народен" Витков и Мицов взеха 1.61% на предишните президентски избори.
Фотограф: Анелия Николова
Партиите "Зелените" и "Глас народен" подписаха днес Меморандум за съвместно явяване на предстоящите президентски избори.
В него двете партии заявяват, че "в условията на все по-голямо срастване на мафията с държавата и налагащата се фасадна демокрация, в която основни политически сили дори не си правят труда да започнат кампания и да се обявят за ясни и конкретни цели, важна стъпка за всички малки формации е обединението около основополагащи и ненарушими принципи".
Тези принципи се основават на зелените и устойчиви политики. Основни моменти са прозрачност на институциите, опазване на околната среда чрез мораториум върху новото строителство в националните паркове и създаването на Природен парк "Българско Черноморие", граждански контрол и участие, лустрация на бившите кадри на ДС и дълбоки реформи в съдебната система, се посочва в документа.
Двете формации напомнят, че по някои от каузите общинските им съветници вече успешно работят съвместно в Столичния общински съвет на местно ниво.
Двете партии изразяват готовността си да се борят за тези принципи с конкретни инструменти в рамките на президентските пълномощия и са отворени за подкрепата от страна на други партии, НПО, граждани и граждански групи, които ги припознават и споделят.
Кандидатите на двете партии за президент и вицепрезидент ще бъдат определени и обявени идната седмица, се казва в съобщението.
Председател на "Глас народен" е вокалът на "Хиподил" Светослав Витков, който заедно с Венцислав Мицов, музикан от същата група, е общински съветник. Зам.-председател на Столичния общински съвет от "Зелените" е Иван Велков, който обаче не е член на самата партия. Витков и Мицов бяха кандидат-президентска двойка на предишните избори, когато взеха 1.61%.


title: Областният управител на София ще подаде оставка, ако има нарушения за "Царските конюшни"

maintext:
Веселин Пенев
Фотограф: Надежда Чипева
Областният управител на София Веселин Пенев каза, че ще подаде оставката си, само ако проверката възложена от премиера Бойко Борисов покаже, че има извършение нарушения при продажбата на земята в "Царските конюшни". Той е убеден, че нарушения няма, Сделката е извършена при процедура за излизане от собственост, при която държавата продаде дела си от 7.5 декара от имота за сумата от 658 870 лева (без ДДС).Още преди да приключи пресконференция на Пенев от правителството съобщиха, че премиерът Бойко Борисов сезира прокуратурата с искане да извърши цялостна проверка на всички факти свързани с осъществената сделка с имот. "Основание за това дават събраните до момента данни по назначената от премиера проверка на Главния инспекторат, както и предоставени данни от различни държавни ведомства", съобщиха от правителствената информационна служба.Пенев продължава да твърди, че държавата не е загубила, а дори е сключила изгодна сделка с получаването на 830 хиляди лева за излизането от съсобственост на земите, върху които са "Царските конюшни". Според Пенев върху имота не може да се застроява повече. Затова според него нямало пазарен интерес към придобиването на тези земи и цените на такъв тип терен са изчислени по усложнена методика. Той е убеден, че това е предизборна политическа атака към Реформаторския блок от лидера на БСП Корнелия Нинова, която първа съобщи за сделката. На имота има над 40 сгради с различна собственост и от областната управа предполагат, че новия собственик ще преговаря да закупи част от тях. Освен това за част от сградите и имотите текат съдебни дела, като в договора с държавата е записано, че купувачът няма да има претенции към държавата. Веселин Пенев твърди, че е нямало как държавата да откупи обратно 16-те % от имота, колкото е била съсобствеността на фирма "Дивисима", защото той можел да откаже и не било възможно да се направи същинска делба на имота за излизане от съсобственост."Цялата сага започва през септември 2003 година до февруари 2005 година, когато тогавашният областен управител с три последователни договора и съответни заповеди прехвърля целия терен на две фирми", разказа Пенев. Тези заповеди и договори са извършени абсолютно неправомерно. През август 2005 година, без да знае за тези договори, тогавашният областен управител извършва вече законна сделка спрямо тогава действащото законодателство, инструмент от което е била замяната на имоти, които фирмата "Делисима" към онова време придобива и прехвърля 16% идеална част от имотите с части от сградите". Тогава стартира реалната продажба на конюшните. "А не днес, когато дори и господин Цветанов в някаква заблуда казва, че там са стартирани едни неща, а сега се финализират. Не, не се финализират сега. Сега просто се извършва едно действие, единственото възможно от страна на държавата, представлявана от мен по съответния казус", каза Пенев.


title: Парното и топлата вода няма да поскъпват от октомври

maintext:
Фотограф: Юлия Лазарова
Цените на парното и топлата вода няма да се променят в началото на отоплителния сезон дори и да има леко поскъпване на природния газ от октомври. Това каза председателят на Комисията за енергийно и водно регулиране Иван Иванов, цитиран от държавното радио.
Това, което в предварителната прогноза беше съобщено, означаваше повишение с 3.4 процента на цената на природния газ. Размерът на това повишение, ако бъде потвърдено или ако е близко до тази стойност, не означава, че комисията трябва да се произнася с решение за новите цени както на топлинната, така и на високоефективната електрическа енергия, допълни той.


description: През 2006 г. животът на футболната звезда се променя драстично, след като лекарите му казват, че бъбреците му не работят добре и има нужда от нови.

title: Бившият хърватски национал Иван Класнич се бори за живота си на 36 години

maintext:
Иван Класнич игра в "Болтън", преди да прекрати кариерата си в "Майнц" през 2012 г.
Преди десет години животът на футболната звезда Иван Класнич се променя драстично, след като лекарите му казват, че бъбреците му не работят добре и има нужда от нови.Няколко месеца по-късно майка му дарява един, но тялото на бившия хърватски национал отхвърля новия орган. Втората трансплантация на бъбрек от баща му е успешна.Но днес той отново има нужда от нов бъбрек. Лекарите са му съобщили, че ще трябва да му бъде трансплантиран нов бъбрек, за да може да оживее, съобщават германските вестници."В момента, в който лекарите видят показателите от изследванията ми, започват да клатят глава", казва 36-годишният бивш нападател.Тъй като той вече е получавал органи от членове на семейството, тялото му вече е изградило антитела срещу органи от роднините. Затова брат му Йосип също не е опция. "Той е по-зле и от мен, защото не може да помогне. Приемам нещата такива, каквито са", коментира той пред "Билд".В Германия за донори се приемат само роднини по права линия от първа и втора степен. Бъбреците от непознати се приемат само в изключителни случаи.Сега бившият футболист се надява на бъбрек от починал човек. В момента обаче в Германия за трансплантация на бъбрек чакат около 8000 пациента и се чака средно между шест и седем години. Дотогава Класнич ще бъде зависим от диализата по три пъти на седмица в болница в родния му град Хамбург.Когато болестта му беше открита, той беше футболист на "Вердер", където изигра общо 205 мача, вкара 77 гола и стана шампион на Германия през 2004 г. След трансплантацията продължи да играе професионален футбол в "Нант" и "Болтън" и завърши кариерата си през 2012 г. в "Майнц".


title: България поиска домакинство на две волейболни квалификации

maintext:
[cev.lu]
Между 9 и 11 юни на българска земя ще се проведе и вторият турнир от Световната лига. Съперници на тима, воден от Пламен Константинов, ще са Канада, Русия и Аржентина.
Българската федерация по волейбол подаде заявка за домакинство на две европейски квалификации - при юношите до 19 години и при девойките до 18 години.Aко бъде одобрена кандидатурата на България, двата квалификационни турнира ще се проведат едновременно между 12 и 15 януари 2017 г. в столичната зала "Христо Ботев".Юношите попаднаха в предварителна група G заедно с Дания, Грузия и Беларус. Девойките ще премерят сили с Белгия, Швейцария и Австрия в група Н.Предвижда се да се играят по три мача на ден, като ще се редуват - в първия ден ще има два двубоя при юношите и един при девойките, във втория ден ще има една среща при юношите и две при девойките и т.н.През септември България организира европейско първенство за младежи под 20 години в пловдивската зала "Колодрума", а през 2017 г. ще домакинства на двата най-комерсиални турнира - Световната лига при мъжете и Гран при при жените.При жените България ще приеме първия уикенд от надпреварата - от 7 до 9 юли. В него съперници на националките ще бъдат Германия, Корея и Казахстан, а градът домакин все още не е определен.


title: Домашното насилие и факторите за високата толерантност към него

maintext:
Снимката е архивна
Фотограф: Цветелина Ангелова
През 2016 г. фондацията "Партньори – България", Центърът за изследване на демокрацията и Академия за права на човек – Норвегия проведоха национално изследване на домашното насилие и насилието, основано на полов признак в рамките на Норвежкия финансов механизъм, програма БГ 12.
Сред основните въпроси на изследването бяха въпросите
и
.
Информацията бе събрана чрез национално представително изследване и телефонни интервюта с 2500 души, чрез интервюта с 600 ромски жени и с над 200 полицаи, социални работници и жертви на насилие, настанени в кризисни центрове.
Според Закона за защита от домашното насилие Домашно насилие е всеки акт на физическо, сексуално, психическо, емоционално или икономическо насилие, както и опитът за такова насилие, принудителното ограничаване на личния живот, личната свобода и личните права, извършени спрямо лица, които се намират в родствена връзка, които са или са били в семейна връзка или във фактическо съпружеско съжителство. За психическо и емоционално насилие върху дете се смята и всяко домашно насилие, извършено в негово присъствие.
Под насилие, основано на полов признак се разбира всеки акт, причиняващ физическа, сексуална, психическа, емоционална или икономическа вреда на друг човек, мотивиран или използващ характеристиките на пола, сексуалната ориентация и идентификация на жертвата, и се извършва независимо от отношенията между жертвата и насилника.
Домашното насилие и насилието, основано на полов признак, се прикриват и често не се разпознават като насилие. Това се отнася както до насилника, така и до жертвата на насилие. По тази причина е трудно да се установи реалното разпространение на проблема, защото данните от официално регистрираните случаи се отнасят само до тези, които, първо са осъзнали, че са в ролята на жертва или на насилник и второ, са решили да заявят ситуацията, в която се намират и да потърсят съдействие. Всеки десети от интервюираните признава, че е бил жертва на домашно насилие, а всеки осемнайсети - че е бил жертва на насилие, основано на пола. Жените два пъти по-често от мъжете споделят, че са били жертва на насилие.
Хората
домашното насилие и насилието, основано на полов признак. В повечето случаи домашното насилие се разбира само като физическо насилие, а насилието основано на пола като сексуално насилие. По-голяма част от жертвите на насилие, които са наясно какво се случва,
за инцидентите на насилие в институциите, които могат да им окажат защита. Жените са по-склонни да заявят проблема и да търсят закрила.
По отношение на
, общото мнение е, че жените стават жертви на насилие много по-често отколкото мъжете, не само на насилие основано на полов признак, но и на домашно насилие, т.е. има значителна диспропорционалност между жените и мъжете. От една страна, обикновено когато се говори за полови различия при тези форми на насилие, дискусиите клонят към най-тежките сексуални и физически форми на престъпления, а диспропорционалността между жените и мъжете се обяснява чрез различията във физическата сила. Формите на насилие като психологическото насилие, икономическото насилие, контролиращото поведение и натрапчивото дебнене не се обсъждат. Домашното насилие и насилието, основано на пола, имат много форми; полът е не само биологична, но и социална конструкция, и насилието не винаги се извършва от тези, които имат повече физическа мощ.
на насилие е определяща черта за степента на риск от домашно насилие и насилие, основано на пола. Според опита на три четвърти от полицейските служители, децата и възрастните хора рядко или никога не стават жертви на домашно насилие. А що се отнася до насилието, основано на пола, над 90% от тази полицаите споделят това мнение. Социалните работници споделят подобен опит по отношение на възрастните хора, но за децата смятат обратното. Четири от пет социални работника твърдят, че децата стават жертви на домашно насилие често или много често, а почти две трети твърдят същото по отношение на насилие, основано на пола. Наблюденията на специалистите в кризисните центрове също са доста разнопосочни. От една страна, респондентите описват типичните жертви като млади и хора в средна възраст, като някои дори слагат най-уязвимите между 25 и 45 години. Респондентите напомнят, че практически във всички случаи на жена жертва на домашно насилие, ефектът от извършеното насилие се пренася и върху децата й като или ги засяга директно, или ги прави свидетели. Представители на ромските общности твърдят, че най-уязвимите групи по отношение на домашното насилие са децата. Освен това, някои кризисни центрове отбелязват увеличение на броя възрастни хора през последните години, достигащо в някои случаи близо 20%.
е третата отличителна черта, която се приема за важен фактор при проявата на домашно и основано на пола насилие. Твърденията и мненията по този въпрос отново са противоречиви. Ромските жени и момичета подават сигнали по-често от жените и момичетата от общото население на страната. Представителите на ромските общности, мъже и жени, твърдят, че високите нива на насилие сред общностите им са факти от миналото, валидни преди десет или двайсет години. Според служители в кризисни центрове, ромските жени и момичета са представлявали диспропорционален дял от общия брой постъпили, между 30 и 60%, но в през последните години се наблюдава увеличение на лицата с българско самоопределение.
Най-често наблюдаваните фактори, свързани с
, са различните видове зависимости: най-вече злоупотреба с алкохол, но също наркотици и хазарт. Влиянието на различни зависимости върху извършителите на насилие се наблюдава в три четвърти от случаите на жертви над 18 г. и при половината от случаите на жертви под 18 г. Обаче само при половината от случаите на жертви над 18 г., актът на насилие съвпада с началото на осезаемото влошаване състоянието на извършителя в резултат на злоупотреби с алкохол, наркотици или хазарт.
Според твърденията на служителите в кризисните центрове, злоупотребата с вещества като цяло и специално с алкохол, са важни, но второстепенни фактори за домашно насилие сред пълнолетните лица. Те наблюдават нарастващ брой случаи на насилие в обществото като цяло като вземат предвид и икономическите фактори: безработица, кариерни неуспехи, ниски доходи. Представителите на ромските общности – мъже и жени – описват причините за домашно насилие по много подобен начин.
Мнозинството от интервюираните
на насилие докладват за така наречената болезнена ревност на партньорите си, която понякога е свързана с употребата на алкохол. Една трета от пълнолетните жертви помнят, че тази ревност ескалира в насилие в периоди, свързани с децата: когато жертвата е бременна, когато ражда, или когато децата са пораснали.
Една трета от жертвите, навършили пълнолетие, споделят, че самите извършители на насилие са преживели насилие в своето детство. Известно е, че наличието на травмиращи преживявания в детството на извършителите може да бъде значителен формиращ характера елемент, особено при случаите на продължителни периоди на насилие от 10 и повече години и липсата на компенсиращи фактори, които да помогнат на детето да противодейства на насилието. В някои случаи, извършителите са били директни жертви, а в други са били свидетели на дългогодишни, многократни актове на насилие в семейството.
Специфичен фактор за ромската общност, споделен от мъже и жени, но неспоменат от другите групи респонденти, са ранните бракове. Според техните обяснения, от една страна, когато съпрузите се сключат брак твърде рано, те (и родителите им, които обикновено уреждат брака) не осъзнават различията помежду си и нямат уменията да се справят с тях. От друга страна, липсват им социални умения и умения за добро поведение, които според ромските респонденти се учат в училище.
Като основна причина за домашно насилие
професионалистите в кризисните центрове определят недостатъчния родителски капацитет поради нисък социално-икономически, образователен и културен статус на семейството или родителите. Според професионалистите в кризисни центрове за деца и деца жертви това се проявява като неглижиране и системна липса на внимание, трудова или сексуална експлоатация на детето, тежко и дългосрочно физическо насилие, както и случаи на кръвосмешение.
Широко разпространено е възприятието за ромските общности като едни от най-традиционните части на обществото, защото точно там се вижда най-ясно сблъсъкът на разбиранията за ролята на мъжа и жената в традиционното и в съвременното общество.
Нито един от описаните фактори не може да се приеме за причина за извършване на домашно и основано на пола насилие. Сами по себе си те не могат да причинят агресивно поведение, а само да увеличат вероятността за такова. Обикновено домашното насилие и насилието, основано на пола, са резултат от наличие на някакъв вид конфликт, а насилието като модел за реакция на конфликта се прилага при липса на неутрализиращи или възспиращи механизми. Жертвата и насилникът могат да имат различни представи за пола, които да послужат за основа на насилие от сексуален характер и престъпления от омраза срещу ЛГБТИК общности. Възможен е конфликт между различни възприятия за ролите в семейството. Конфликтни могат да са финансовите нужди и разбиранията за начина, по който да се добиват и използват семейните ресурси. Липсата на умения за мирно решаване конфликти и недостигът на умения за цивилизовано съжителство с другите могат да породят различни форми на домашно насилие.


description: Върховният административен съд (ВАС) отказа да образува дело и да разгледа жалбата на двама български граждани, които живеят в Канада и Франция, срещу изискването на Централната избирателна комисия (ЦИК) минимум 21 души да могат да регистрират инициативни комитети за агитиране за и против въпросите на референдума.

title: С процедурни хватки ВАС отказа да се занимава с агитацията за референдума

maintext:
Екипът на "Шоуто на Слави" внесе подписите в подкрепа на провеждането на референдум през февруари, Конституционният съд спря три от шестте въпроса, предложени от екипа на шоуто.
Фотограф: Анелия Николова
Върховният административен съд (ВАС) отказа да образува дело и да разгледа жалбата на двама български граждани, които живеят в Канада и Франция, срещу изискването на Централната избирателна комисия (ЦИК) вминимум 21 души да могат да регистрират инициативни комитети за агитиране "за" и "против" въпросите на референдума. Изискването на ЦИК означава, че всички 21 души от инициативния комитет, които ще агитират "за" или "против", трябва да са на едно и също мнение. Според ВАС обаче правото да пита съда има само организаторът на националното допитване - "Шоуто на Слави", съобщи " Сега ".На 20 септември Красимир Гаджоков от Торонто и Стефан Манов от Тулуза са оспорили правилата на комисията за регистрация и участие на инициативни комитети в информационна кампания преди допитването. Според ЦИК регистрираните сдружения трябва да имат мнение и да агитират с "да" или "не" по всичките три въпроса в референдума, а не само по част от тях. Въпросите, предложени от екипа на шоуто бяха шест, но в края на юли Конституционният съд спря три от тях. Така на 6 ноември българите ще бъдат питани дали подкрепят народните представители да се избират с мажоритарна избирателна система с абсолютно мнозинство в два тура; да се въведе ли задължително гласуване на изборите и референдумите; подкрепят ли годишната държавна субсидия, отпускана за финансиране на политическите партии и коалициите, да бъде един лев за един получен действителен глас на последните парламентарни избори.Изискването на ЦИК обаче сериозно затруднява работата на гражданите, които желаят да регистрират инициативен комитет за агитация, тъй като е трудно да се намерят поне 21 души, колкото е минимумът за регистрация на подобен комитет, с едно и също мнение по всичките въпроси.ВАС е отказал да се произнесе дали правилно ЦИК не позволява на гражданите да се сдружават за агитация само по един от зададените въпроси, като е използвал процедурни хватки, за да не разгледа жалбата.Според върховните съдии двамата български граждани нямат право да обжалват методологията на комисията. Магистратите се позовават на изискване в Закона за референдумите, че право да гласуват на национално допитване имат гражданите с избирателни права, които имат постоянен адрес у нас към деня на насрочването на референдума. Единият от двамата жалбоподатели е представил фотокопие на личната си карта, но само от лицевата страна, където е снимката, въпреки че без да се посочи адрес, няма как да се издаде лична карта. Другият пък изпратил жалбата по електронен път, без да представи копие от документа си за самоличност."Настоящият съдебен състав счита, че и двамата жалбоподатели не са активно легитимирани да обжалват процесното решение и приетата с него методика", пише в определението на съда. Жалбоподателите не били представили нито едно доказателство, от което да може да се направи извода, че те имат изискуемия постоянен адрес в България към деня на насрочване на референдума. Другият аргумент на ВАС е, че "не всяко лице, което има пасивно избирателно право, има право да подаде жалба, а само това, което притежава личен, пряк и непосредствен интерес от оспорването". И се уточнява, че се имат предвид "лицата, които са направили предложението до Народното събрание за провеждането на референдума, съответно от инициативен комитет, представил изискуемата от закона подписка". Т.е. това може да направи само "Шоуто на Слави" или негов инициативен комитет.ВАС приема, че жалбата е процесуално недопустима, поради което прекратява производството по нея и отменя разглеждането й по същество. Решението на съда е окончателно и не подлежи на обжалване.


title: Отсъствията от училище по болест ще се извиняват с амбулаторен лист

maintext:
Диян Стаматов
Фотограф: Юлия Лазарова
"На много места учениците след 5 клас започват да ги фалшифицират, с това дават лош сигнал за началото на своя живот", обясни той. По думите му амбулаторният лист е много трудно да се фалшифицира от един ученик заради многото данни, включително детайли за самото заболяване. "Именно това е документът, който ще служи занапред за извиняване на медицинските причини за отсъствия", заяви Стаматов.
Той уточни, че това е абсолютно необходимо за някои райони в страната и поясни, че инициативата е тръгнала от Враца.
"Аз смятам, че училището трябва да учи на честност, и мисля, че това с фалшивите бележки има много дълбоки последици символно. Затова искам заедно с Министерството на здравеопазването да видим какво можем да направим, за да сме сигурни, че сме взели всички мерки да няма такива бележки", заяви Кунева.
С амбулаторен лист ще се извиняват отсъствията от училище по болест. Това каза зам.-министърът на образованието Диян Стаматов пред БНТ.Целта е да се спре фалшификацията на бележки, което често се прави от самите ученици. "Трябва да се пресече този опит, който в много години се е натрупвал през годините и не се е предприемало абсолютно нищо", заяви Стаматов.В началото на учебната година министърът на образованието


description: Кандидатът на ГЕРБ ще бъде обявен официално на 2 ноември.

title: Борисов за номинацията на Цецка Цачева: Не коментирам тази тема

maintext:
Фотограф: Велко Ангелов
Депутати от ГЕРБ, които "Дневник" потърси днес следобяд казаха, че не знаят дали Цачева ще бъде номинирана. Още няма решение кой ще е кандидатът на ГЕРБ, заяви пък източник, близък до Борисов. Самата Цачева, която е с контузен крак и не ходи на работа не вдигаше мобилния си телефон. Днес сайтът "Терминал 3" съобщи, че Цецка Цачева всъщност е най-вероятният кандидат на управляващата партия, като се позова на два независими, но неназовани източника.Депутати от ГЕРБ, които "Дневник" потърси днес следобяд казаха, че не знаят дали Цачева ще бъде номинирана. Още няма решение кой ще е кандидатът на ГЕРБ, заяви пък източник, близък до Борисов. Самата Цачева, която е с контузен крак и не ходи на работа не вдигаше мобилния си телефон.
"Не коментирам тази тема". Така премиерът Бойко Борисов отговори на въпрос на "Дневник" дали председателят на парламента Цецка Цачев ще е кандидатът за президент на ГЕРБ и отказа да обсъжда темата. Номинацията на управляващата партия трябва да бъде обявена официално на 2 октомври на събитие в НДК - това е две дни преди крайния срок за регистрация на кандидатите в ЦИК.Името на Цачева и преди беше сред обсъжданите от ГЕРБ възможни кандидати. Източници от партията разказваха, че тя е била и сред петте имена, тествани чрез социологическо проучване в началото на лятото (другите са били кмета на София Йорданка Фандъкова, кмета на Бургас Димитър Николов, зам.председателя на партията Цветан Цветанов и вицепремиера Томислав Дончев), но след това ГЕРБ отложиха решението си първо за септември, е после с още месец.По данни на социологическата агенция "Алфа Рисърч" от средата на септември председателят на Народното събрание има одобрението на 15% от хората. Неодобрението към нея е 41 на сто. От оценките за дейността на парламента 8% са положителни, а 57% - отрицателни.Последните седмици като най-желан кандидат в ГЕРБ говореха за Йорданка Фандъкова, но тя е отказала няколко пъти. Борисов е водил разговори по темата и с бившия външен министър и настоящ специален пратеник на ООН Николай Младенов. В кулоарите на парламента се цитираше дори името на евродепутата от ГЕРБ Андрей Ковачев.Според източници на "Дневник" на среща с Изпълнителната комисия на ГЕРБ в началото на тази седмица са отпаднали по естествен начин други обсъждани кандидати.Най-вероятно в кандидат-президентската двойка с Цачева ще е адмирал Пламен Манушев, който доскоро командваше Военноморските сили, а сега е депутат от ГЕРБ.


description: Те се самоопределят като сирийски граждани.

title: Над 50 нелегални мигранти са задържани във влак при Свиленград

maintext:
Снимката е архивна
Фотограф: Георги Кожухаров
Десетки нелегални мигранти са задържани тази нощ край границата с Турция. 56 души са открити в товарен влак, пристигнал в Свиленград, съобщи Нова ТВ като се позова на информация от БДЖ.Хората са се самоопределили като сирийски граждани. Тепърва обаче ще се установява от коя държава произхождат те.Към момента полицейски служители работят със задържаните. Извършва се регистрацията им и всички необходими процедури, предаде агенция "Фокус".


title: МВР не може да контролира на място нивото на шума при нощни гонки

maintext:
[скрийншот, YouTube]
Темата за контрола и превенцията от МВР на гонките с мотори и коли, които нощем нарушават тишината в София, за пореден път влезе в публичното пространство след нощното мотошествие в събота срещу неделя. От Столичната полиция обясниха пред "Дневник", че в такива случаи тяхната реакция се изразява в специализирани полицейски операции след жалби от граждани, като не коментираха дали могат да предприемат превантивни мерки. Такава полицейска акция бе организирана и в понеделник, когато СДВР започна да проверява мотористи и да съставя актове за нарушения.Десет дни преди шумното шествие, което предизвика недоволство сред столичани, министърът на вътрешните работи по време на парламентарния контрол заяви, че МВР няма технически средства и не може да осъществява ефективен контрол на нивото на шума на място. Затова няма как той да се установи и впоследствие. По тази причина единствената възможност пред полицията била водачите да се придружават до пункта за регистрация на отдел "Пътна полиция" в СДВР, където било необходимото техническо оборудване. Там се осъществявало замерване и в случай на установено нарушение на индивидуалните звукови устройства се налагала санкция на водача, а превозното средство се спирало от движение поради техническа неизправност.Иначе и Бъчварова коментира, че при подадени сигнали от граждани за нарушение своевременно се вземало отношение от полицейските органи с цел установяване на извършителя, което е първата задача, и налагане на административната санкция. А с цел превенция и недопускане на нарушаване на обществения ред и нощната тишина са провеждали внезапни полицейски операции на местата, където е известно или се предполага, че са извършени нерегламентирани състезания.Вътрешният министър представи и статистика - за първите шест месеца на тази година Столичната полиция е провела беседи с 44 водачи на МПС. Столичният КАТ са предприели 87 административно-наказателни мерки за 2015 г., а за първата половина на 2016 г. – 21 броя. По думите на Бъчварова гонките и сигналите за тях били доста по-малко.Според министъра са необходими и законодателни промени, извършени след съгласуване с Министерството на околната среда и водите и Министерството на здравеопазването, тъй като с техни нормативни актове са регламентирани допустимите норми на шум. Те трябва да се прегледат, заяви Бъчварова. Необходимо било и техническо оборудване за контрол на шумови нива, идващи от шумозаглушителните устройства на превозните средства.Към настоящия момент с техническо оборудване за контрол по изправността на шумозаглушителните устройства на МПС разполагат само в СДВР и някои от областните дирекции на страната, завърши министърът на вътрешните работи.


description: "Аз не си спомням навремето нито БСП, нито Първанов, нито Орешарски да са питали най-голямата партия, когато пращат кандидатура. Някой тогава да е дошъл да ме пита мен, да ми иска мнението, на ГЕРБ", попита риторично премиерът.

title: Борисов: Нито БСП, нито Първанов навремето ме питаха за Бокова

maintext:
[Пресслужба на МС]
Премиерът Бойко Борисов заяви, че пожелава успех на БСП, която обяви намеренията си за вот на недоверие към правителството, след като вчера то издигна кандидатурата на Кристалина Георгиева за генерален секретар на ООН."Аз не си спомням навремето нито БСП, нито Първанов, нито Орешарски да са питали най-голямата партия, когато пращат кандидатура. Някой тогава да е дошъл да ме пита мен, да ми иска мнението, на ГЕРБ? Не. Така че пожелавам им успех на вота", заяви Борисов, припомняйки, че решението за издигането на Ирина Бокова бе взето от кабинета "Орешарски".В коментар на заявеното вчера от Бокова намерение да продължи участието си в надпреварата за генерален секретар на ООН, Борисов посочи, че е нейно право да не се откаже, независимо че държавата подкрепи Кристалина Георгиева. "Това, което ги интересува всички тия хора не е нито Бокова, нито Георгиева, интересува ги днеска как ще живеят", заяви Борисов, който откри саниран по националната програма жилищен блок в Луковит.Той отново отклони темата за бъдещия кандидат-президент от ГЕРБ, като посочи, че името му ще бъде обявено на 2 октомври. "В неделя сте добре дошли, ще бъде публично, открито за медиите, казал съм, няма цяла година да говорим за това", бе лаконичен Борисов.


description: Ведомствата са изпълнили по-малко от 6 процента от мерките за насърчаване на инвестициите, набелязани от правителството преди година.

title: Под 6% от мерките за подобряване на бизнес климата са изпълнени за година

maintext:
Фотограф: Георги Кожухаров
Ведомствата са изпълнили по-малко от 6 процента от мерките за насърчаване на инвестициите, набелязани от правителството преди година и допълвани с времето.
На днешното си заседание Министерският съвет е приел отчет за напредъка в изпълнението на Плана за действие с мерки, адресиращи основните проблемни области, възпрепятстващи нарастването на инвестициите. От отчета се разбира, че от общо 118 мерки, включени в плана, към 15 август са изпълнени едва 7 (5.9%). Две трети от мерките са в процес на изпълнение, а по 31 от тях (26.3%) работата още не е започнала.
Изпълнените мерки са свързани с приети промени в Закона за нормативните актове и в Закона за професионалното образование и обучение. Опростена е документацията в системите за самоконтрол на фирми в хранителния бранш, разширени са каналите за достъп до услугите на Агенцията по вписванията, създадени са единни правила за оценка на риска за здравето на работещите на работните им места, съобщи правителствената пресслужба.
Министрите са установили кои мерки са застрашени от провал или забавяне и са наредили на администрациите да положат всички усилия за изпълнението им и наваксване на изоставането.
Изпълнението на мерките ще допринесе за преодоляване на основните пречки пред инвестициите на бизнеса и провеждането на нужните реформи, необходими за подобряване на бизнес средата в страната, информира пресслужбата.


description: Броени часове, след като на пресконференция обяви, че няма да напуска поста си, заради сделката с "Царските конюшни", защото тя е законна, областният управител на София Веселин Пенев подаде оставка. Това е станало след разговор с премиера Бойко Борисов

title: Областният управител на София подаде оставка след среща с Борисов

maintext:
Фотограф: Надежда Чипева
НПСД, партията на Корман Исмаилов
Броени часове, след като на пресконференция обяви, че няма да напуска поста си , заради сделката с "Царските конюшни", защото тя е законна, областният управител на София Веселин Пенев подаде оставка. Това е станало след разговор с премиера Бойко Борисов, съобщи правителствената информационна служба.Министър-председателят е поискал оставката на Пенев, след като по-рано през деня сезира прокуратурата за сделката. Борисов смята, че събраните до момента факти дават основание да се поиска цялостна проверка по случая.Скандалът със сделката за "Царските конюшни" беше провокиран от БСП вчера. Днес се стигна и до политическо напрежение между подкрепящите управлението ГЕРБ и Реформаторския блок, след като председателят на най-голямата парламентарна група Цветан Цветанов подчерта , че Пенев е предложен за поста лично от лидера на ДСБ Радан Кънев. Досегашният областен управител на София обаче е член на


title: Окончателно Трайчо Трайков е кандидатът на Реформаторския блок

maintext:
Трайчо Трайков
Фотограф: Надежда Чипева
Изпълнителният съвет на Реформаторския блок реши окончателно че Трайчо Трайков е кандидатът на блока за президент. Интригата около определянето на кандидата възникна , след като вчера СДС излезе с решение, че ще подкрепя кандидатурата на депутата Гроздан Караджов.Подробности очаквайте по-късно на www.dnevnik.bg